OpenLLM-France/wikimedia huggingface dataset:
# Aleksandr Dugin

Aleksandr Gelievitx Dugin (errusieraz: Александр Гельевич Дугин; Mosku, 1962ko urtarrilaren 7a) filosofo, analista eta estratega politiko errusiarra da, eta bere ideia politikoak faxistatzat jo izan dira. Hala ere, bera beste muturrean kokatuko litzateke, komunista gisa, alderdi neoboltxebike baten sortzaile gisa. Gaur egun, eurasianismoaren lider eta defendatzaile nabarmenena da. 2022aren abuztuaren 20an haren alaba, Daria Dugina, atentatu batean hil zuten; aita gertu zegoen eta zalantzak izan ziren erasoaren helburua zein zen argitzeko.
Batzuen ustez Kremlinekin eta Errusiako armadarekin lotura estua du, baina hori ere zalantzan jarri da eta eragin mugatua duen figura marjinal gisa deskribatu da ere bai. Gennadi Selezniov Estatuko Dumako presidentearen eta baita Sergei Naryxkin, Errusia Batua alderdiaren buru nabarmenaren aholkularia izan zen. Dugin Boltxebike Alderdi Nazionalaren, Fronte Nazional Boltxebikearen eta Eurasia Alderdiaren antolatzaile nagusia izan zen. Hogeita hamar liburu baino gehiago idatzi ditu, horien artean Geopolitikaren oinarriak (1997) eta Laugarren teoria politikoa (2009).

## Erreferentziak

* ↑ Shekhovtsov, Anton (2008). «The Palingenetic Thrust of Russian Neo-Eurasianism: Ideas of Rebirth in Aleksandr Dugin's Worldview». Totalitarian Movements and Political Religions 9 (4): 491-506. S2CID 144301027. doi:10.1080/14690760802436142.
* ↑ Dawid Madejski (2009). «Mongolian Prince's kiss. Aleksander Dugin's Eurasian Imperium of Russia». Geopolityka 1 (2): 87-100.
* ↑ Shaun Walker (2014ko martxoaren 23a). «Ukraine and Crimea: what is Putin thinking?». The Guardian.

## Ikus, gainera

* Eurasianismo
* Globalizazioaren aurkako mugimendu
* Paneslavismo
* Estatismo

## Kanpo estekak

* Datuak: Q438839
* Multimedia: Aleksandr Dugin / Q438839
# Aleksandr Deineka

Aleksandr Aleksandrovitx Deineka (errusieraz: Алекса́ндр Алекса́ндрович Дейне́ка; Kursk, 1899ko maiatzaren 20a - Mosku, 1969ko ekainaren 12a) sobietar margolari, artista grafiko eta eskultorea izan zen.
Kharkiveko Arte Ikastetxean ikasi zuen eta OST eta Oktyabr taldeen sortzaileetako bat izan zen. Bere margolan eta marrazkiek genero-eszenak, laneko gaiak eta kirolak irudikatzen dituzte. Lan monumentalak ere margotu zituen, hala nola, Petrogradoren defentsa (1924) eta Sevastopolgo gudua (1942). Mosaikoekin apaindu zuen Moskuko metroko Majakovskaja geltokia. Errealismo sozialista estiloaren margolari nagusietako bat izan zen.
* Datuak: Q620483
* Multimedia: Aleksandr Deyneka / Q620483
# Aleksandr Dutov

Aleksandr Ilitx Dutov (errusieraz: Алекса́ндр Ильи́ч Ду́тов) (1879—1921) errusiar militar kontrairaultzailea izan zen, Orenburgeko kosakoen buruzagia.

## Biografia

Armada tsaristan karrera egin ondoren, Lehen Mundu Gerran batailoi kosako batzuk zuzendu zituen. Otsaileko iraultzaren ostean, joera politiko eskuindarreko erakundeetan parte hartu zuen. 1917eko ekainean burutu zen kosakoen biltzar nagusiko lehendakari aukeratu zuten. Urriko Iraultza Sozialista eta gero, bere menpeko Orenburgeko armada kosakoa Siberiako kontrairaultzaren buru zen Alexander Koltxak jeneral zuriaren esanetara jarri zuen. Txekoslovakiar Legioaren laguntzarekin zenbait hiri konkistatu zituen; baina 1920an, Koltxaken armada garaitua izan zenean, Txinara erbesteratu zen. Bertan, 1921ean, Mahmud Khadzhamirov izeneko militante boltxebike iraultzaile batek hil egin zuen.

## Erreferentziak

* 1 2 Dutov, Aleksandr, K17 2017-05-16. CC0 Domeinu Publikoa
* Datuak: Q981179
* Multimedia: Alexander Dutov / Q981179
# Aleksandr Borodin

Aleksandr Borodin (San Petersburgo, Errusiar Inperioa 1833ko azaroaren 12a - 1887ko otsailaren 27a) musikagilea izan zen. Imeritinski printzearen ondorengoa, mediku militarra eta Kimikako irakasle izan zen. Musika bere gisa ikasi zuen Balakirev lagunarengadik ikasi baino lehen.
Bosten Taldeko kide sortu zenetik, hogei urte eman zituen Igor printzea bere lan nagusia prestatzen (1890. urtean Rimski-Korsakov eta Glazunov musikariek bukatu zuten lana). Borodinek erabilitako gaiek jatorri folklorikoa duten arren, italiar kutsu nabaria du haren musikak. Lan gutxi baina bikainak utzi zituen Borodinek: Asia Erdialdeko estepetan (1880), Pianorako Suite Txikia (1885) eta Ipar Printzea operako ospe handiko Dantza Polovtsiarrak. Lan horiez gainera, hiru sinfonia egin zituen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q164004
* Multimedia: Alexander Borodin / Q164004
# Arequipa departamendua

Arequipa Peruko hogeita lau departamentuetako bat da. Bere hiriburua eta hiririk populatuena Arequipa bera da. Herrialdearen hegoaldean dago, Ozeano Barearen kostaldean. Herrialdearen hego-mendebaldean kostalde gehien duen departamentua da, 528 kilometrorekin. Moquegua departamentuarekin egiten du muga hego-ekialdean, Puno departamentuarekin ipar-ekialdean, Cusco, Apurímaceta Ayacuchorekin iparraldean eta Ica departamentuarekin ipar-ekialdean. Kostaldeko basamortuaren eremurik lehorrenetako bat da, baina barnealderantz Andeak daude, eta bailara sakonak ditu.
Azken zentsuaren arabera 1.382.730 biztanle zituen, Lima, Piura eta La Libertad departamentuaren ostean populatuena. Biztanlenen %71 inguru hiriburuan bizi dira.

## Kanpo estekak

* Datuak: Q205068
* Multimedia: Arequipa Region / Q205068
# Ares (argipena)

Ares hitzak honako esanahi hauek ditu:
* Ares Greziar mitologian gudaren jainkoa zen, Zeus eta Heraren semea.
* Ares Lusitanian zaldien jainkoa zen.
* Ares Enialio espartanoentzat gudaren jainkoa zen.
* Ares Galiziako A Coruñako probintziako udalerria da.
* Ares del Maestrat Castelloko probintziako udalerria da.
* Arès Girondeko udalerria da.
* Ares Galaxy P2P programa bat da.
* Rodolfo Ares PSE-EEko euskal herritar politikaria da.
# Arequipako katedrala

Santa Mariaren katedral-basilika (gaztelaniaz: Catedral basílica de Santa María) Arequipako katedrala da. Bertoko plaza nagusian dago, UNESCOk Gizateriaren Ondare izendaturiko Arequipako hirigune historikoan. 1621ean eraikitzea, Santa Mariari sagaratua dago.

## Iruditegia

* Kanpandorrea.
* Fatxada.
* Barnealdeko ikuspegia.
* Organoa.

## Kanpo estekak

* Datuak: Q2942282
* Multimedia: Cathedral of Arequipa / Q2942282
# Arequito

Arequito Argentinako erdi-ekialdean dagoen Santa Feko probintziako udalerria da. Santa Fe hiritik 90 km hego-mendebaldera eta Rosariotik 90 km mendebaldera dago. 503 km²ko eremua du eta 2001ean 6.934 biztanle zituen.

## Erreferentziak

* ↑ Arequito: datos. comunaarequito.gov.ar (Noiz kontsultatua: 2015-07-19).

## Kanpo estekak

* Datuak: Q2426069
* Multimedia: Arequito / Q2426069
# Areria (argipena)

Areria izenak zenbait adiera ditu:
* Areria: Lazkaon (Gipuzkoa) sortutako alderdi politiko abertzalea, Espainiako Alderdien Legeak deuseztatua;
* Areria Kulturunea: Lazkaoko antzoki eta kultur-zentroa;
* Areriako Alkatetza Nagusia: Goierriko (Gipuzkoa) Lazkao, Olaberria, Itsaso eta Arriaran herriek elkar hartuta Erdi Aroan eratutako erakundea.
# Areria (alderdi politikoa)

    Artikulu hau Alderdi politikoari buruzkoa da; beste esanahietarako, ikus «Areria».
Areria Espainiako Alderdien Legea onartu ondoren Lazkaon sorturiko plataforma ezkertiar eta abertzalearen izena da. 2003an sortu zen Udal Hauteskundeetan aurkezteko, baina Espainiako Audientzia Nazionalak legez kanpo utzi eta partehartzea debekatu zion, Batasunaren ondorengoa zela argudiatuz.
Plataformak zenbat boto lortu zituen jakitea ezinezkoa da, baliogabetu zirelako. Dena den, baliogabeko botoak zenbatuta gutxi gora-beherako kalkulua egin liteke; horrela, 2003ko hauteskundeetan 756 izan ziren boto nuluak, emandako botoen %25,56.

## Ikus, gainera

* Espainiako Alderdien Legea

## Kanpo estekak

* Datuak: Q12253906
# Areria Kulturunea

Areria Kulturunea edota Areria aretoa, Gipuzkoako Lazkao udalerrian dagoen kulturune bat da, Goierri eskualdean. San Jose Obrero kalearen 29B zenbakian dago, izen berdineko auzoan.
2008ko irailaren 25ean inauguratu zen.

## Kanpo estekak

* Datuak: Q60647366
* Multimedia: Centro Cultural Areria / Q60647366
# Ares (Coruña)

Ares Galiziako Coruña probintziaren iparraldean eta kostaldean kokatutako udalerria da. 2005ean 5.265 biztanle zituen.

## Iruditegia

* Ciscada hondartza.
* Aresko kaia.
* Aresko trainerua.

## Ikus, gainera

* Coruñako udalerrien zerrenda
* Rias Medias

## Kanpo estekak

* (Galizieraz)(Gaztelaniaz)(Ingelesez)Aresko udal webgunea
* Datuak: Q17416
* Multimedia: Ares, Galicia / Q17416
# Ares Teixidó

Ares Teixidó i Domínguez (Lleida, Katalunia, 1987ko urtarrilaren 19a) kataluniar telebista aurkezlea, irrati esataria eta aktorea da.

## Ibilbidea
### Telebista saioak

Telebista saioak :
| Urtea | Izenburua | Katea | Oharrak |
| 2007 | Xtop | 8tv | Berri-emailea |
| 2007-2008 | Condició Femenina | Canal Català TV | Kolaboratzailea |
| 2008 | Voyeurs | Canal Català TV | Aurkezlea |
| 2008 | + Q Póker | Canal Català TV | Aurkezlea |
| 2009 | Mientras duermes | Telecinco | Berri-emailea |
| 2010 | Ya te digo | Neox | Berri-emailea |
| 2010 | Summertime | La Sexta | Berri-emailea |
| 2010-2012 | Vuélveme loca | Telecinco | Berri-emailea |
| 2011 | No le digas a mamá que trabajo en la tele | Cuatro | Kolaboratzailea |
| 2014 | Cazamariposas | Telecinco | Aurkezlea |
| 2014-2015 | Gran Hermano: El Debate | Telecinco | Kolaboratzailea |
| 2015 | Gran Hermano VIP | Telecinco | Lehiakidea |
| 2015 | Supervivientes: El Debate | Telecinco | Kolaboratzailea |
| 2015-2016 | Trencadís | 8tv | Kolaboratzailea |
| 2016-2018 | Gran Hermano VIP: El Debate | Telecinco | Kolaboratzailea |
| 2016 | El amor está en el aire | Antena 3 | Aurkezlekidea |
| 2016 | La vuelta al año en un zapping | Antena 3 | Aurkezlea |
| 2017 | Tot o res | TV3 | Aurkezlea |
| 2017 | Tu cara me suena 6 | Antena 3 | Antzezle gonbidatua |
| 2017-2018 | Zapeando | La Sexta | Kolaboratzailea |
| 2017-2018 | Tarda Oberta | TV3 | Kolaboratzailea |
| 2017-2018 | Hazlo por mil | Telemadrid | Aurkezlea |
| 2018-gaur egun | Los infiltrados | GOL | Aurkezlekidea |

### Irratsaioak

Irratsaioak :
| Urtea | Izenburua | Katea | Oharrak |
| 2001 | El núvol | COM Ràdio | Aurkezlea |
| 2009 | Quédate conmigo | Onda Cero | Kolaboratzailea |
| 2009-2010 | No son hores | Onda Cero Catalunya | Aurkezlea |
| 2018 | Bac Up | Ràdio Flaixbac | Kolaboratzailea |

### Telesailak

Telesailak :
| Urtea | Izenburua | Katea | Pertsonaia | Oharrak |
| 2014 | Bienvenidos al Lolita | Antena 3 | Berri-emailea | Atal bat |

### Filmak

Filmak :
| Urtea | Izenburua | Pertsonaia | Oharrak |
| 2012 | Primer Aniversario | Lucía | Film laburra |

### Antzezlanak

Antzerki-lanak :
| Urtea | Izenburua | Pertsonaia | Oharrak |
| 2017 | Dreams | Idazkaria | |
| 2017 | Ring Ring | Mariana | |
* Datuak: Q21279289
* Multimedia: Ares Teixidó / Q21279289
# Altea (mitologia)

Greziar mitologian, Altea (antzinako grezieraz Ἀλθαία Althaia), Etoliako errege Testioren eta honen emazte Euritemisen alaba zen.
Oineo, Kaledoniako erregearekin ezkondu zen, honekin, Toxeo, Tireo, Klimeno, Meleagro, Gorge, Ageleo, Perifas, Eurimede, Melanipe eta Deianiraren ama izan zelarik. Apolodoro Atenasekoak dioenez, batzuen arabera, Meleagro, Aresekin izan zuen harremanetik jaio zen semea da, eta, Deianira, Dionisorekin izan zuela. Anzeo ere izan zuen Poseidonekin.
Meleagro jaio zenean, Moirek, familiaren etxean erretzen ari zen marka bat, suak erabat erre arte soilik biziko zela iragarri zuten. Alteak, mark hori berehala ezkutatu zuen. Meleagrok, borroka batean, bere amaren aldeko bi osabak hil zituen, eta Alteak marka jarri zuen sutan, Meleagro hilez. Orduan, Alteak, bere buruaz beste egin zuen, bertsioen arabera, itoz edo sastakai bat sartuz.

## Kanpo estekak

* Datuak: Q440440
# Altefähr

Altefähr Alemaniako udalerri bat da, Mecklenburg-Aurrepomerania estatuan. Azken zentsuaren arabera 1.290 biztanle zituen, 20,58 kilometro koadroko azaleran..

## Kanpo estekak

* Datuak: Q304646
* Multimedia: Altefähr / Q304646
# Altena

Altena Alemaniako udalerria da. Ipar Renania-Westfalia estatuan kokatuta dago, [[Märkisch barrutia|Märkisch]] barrutian. 2014an 17.595 biztanle zituen 44,42 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q5276
* Multimedia: Altena (Westfalen) / Q5276
* Webgune ofiziala
# Altenahr

Altenahr Alemaniako udalerria da. Renania-Palatinatua estatuan dago, [[Ahrweiler (barrutia)|Ahrweiler]] barrutian. 2014an 1.871 biztanle zituen 14,84 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q436606
* Multimedia: Altenahr / Q436606
# Alteglofsheim

Alteglofsheim Alemaniako udalerria da. Bavariako estatuan dago, [[Ratisbona (barrutia)|Ratisbona]] barrutian. 2014an 3.228 biztanle zituen 13,22 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q436522
* Multimedia: Alteglofsheim / Q436522
# Altenau

Altenau Alemaniako udalerria da. Saxonia Beherea estatuan kokatuta dago, [[Goslar barrutia|Goslar]] barrutian. 2018an 1758 biztanle zituen 4,66 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q436639
* Multimedia: Altenau / Q436639
# Altea (TRAM Alacant)

Altea Alacantiko Burdinbide Metropolitarraren geltoki bat da, Altea udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q12174780
* Multimedia: Train station Altea / Q12174780
# Altella

Altella Araneomorphae armiarma generoa da, Dictynidae familiakoa. Lur paleartikoetan aurkitzen dira.

## Espezien zerrenda

The World Spider Catalogo 12.0-ren arabera hauek dira:
* Altella media Wunderlich, 1992
* Altella opaca Simon, 1910
* Altella orientalis Balogh, 1935
* Altella pygmaea Wunderlich, 1992
* Altella aussereri Thaler, 1990
* Altella biuncata (Miller, 1949)
* Altella caspia Ponomarev, 2008
* Altella hungarica Loksa, 1981
* Altella lucida (Simon, 1874)
* Altella uncata Simon, 1884

## Bibliografia

* Simon, 1884: "Arachnides nouveaux d'Algérie". Bulletin de la Société Zoologique de France, IX. liburuki, 321-327 or.
* O. Pickard-Cambridge, 1882: Notes on British spiders, with descriptions of three new species and characters of a new genus. Annals and Magazine of Natural History, ser. 5, IX. liburuki, 1-17 or.

## Erreferentziak

* ↑ Platnick, 2011: The world spider catalog (American Museum of Natural History).

## Ikus, gainera

* Zerrenda:Dictynidae espezieak

## Kanpo estekak

* (Ingelesez): Index to Organism Names.
* (Ingelesez): Nomenclator Zoologicus
* Datuak: Q2840326
* Espezieak: Altella
# Anna Łęcka

Anna Łęcka (Skaryszew, 1980ko urtarrilaren 7a) arkularia da. Polonia ordezkatu zuen 2000ko Udako Olinpiar Jokoetan.

## Erreferentziak

* ↑ Anna Łęcka

## Kanpo estekak

* Datuak: Q9155869
# Anna and the King of Siam

Anna and the King of Siam filma John Cromwell zinemagilearen lana da, 1946. urtekoa. Filmak 5 Oscar Sarietarako izendapenak jaso zituen, 2 irabaziz.

## Sinopsia

Oharra: Atal honek istorio osoa edo amaiera argitzen du.
1862an, Anna Owens bere seme Luisekin Bangkokera iritsi zen, erregearen seme-alaben tutore izateko. Mongkut erregeak Siamera etortzeko eskatzen dion gutunean, Jauregitik urrun etxe bat izango duela agintzen du, baina Kralahodek (lehen ministroa) dio haremean geratu beharko duela oraingoz. Anna hurrengo egunean Kralahousen bulegora joango da eta erregeari aurkezteko eskatuko dio, etxeko negozioa zuzendu eta eskola has dezan. Erregearekin topo egiten duenean, bere aurrean makurtzea gizalegezkoa dela esaten dio; Anak bere erreginaren aurrean nahi bezala makurtuko dela esaten dio. Mongkutek bere emazte asko eta 67 seme-alabak aurkezten dizkio eta jauregian bizitzen jartzen du. Tematzen denean, arrain-azokan lurrezko etxe bat erakusten zaio, baina baztertu egiten du, eta jauregian geratzen da, eskola bertan hasiz. Azkenean Annarekin hitz egin zuen etxeko kontuez.

## Pertsonaiak

* Irene Dunne: Anna Owens
* Rex Harrison: Mongkut
* Linda Darnell: Tuptim
* Lee J. Cobb: Kralahome
* Gale Sondergaard: Lady Thiang

## Erreferentziak

* ↑ THE 19TH ACADEMY AWARDS | 1947
* ↑ Anna and the King of Siam

## Kanpo estekak

* imdb.com
* Datuak: Q563731
# Anna van der Breggen

Anna van der Breggen (Zwolle, Herbehereak, 1990eko apirilaren 18a) herbehereetar errepideko txirrindulari profesionala da.
2016ko Udako Olinpiar Jokoetan urrezko domina irabazi zuen emakumezkoen errepideko txirrindularitza proban. 2020an Munduko Errepideko Txirrindularitza Txapelketako erlojupeko proba irabazi zuen.

## Erreferentziak

* ↑ Manterola, Aitor. (2020-09-24). «Van der Breggen, munduko txapeldun» Berria (Noiz kontsultatua: 2020-09-24).
* Datuak: Q563737
* Multimedia: Anna van der Breggen / Q563737
# Anna Xabanova

Anna Nikolaevna Xabanova (errusieraz: А́нна Никола́евна Шаба́нова; Smolensk, Errusia, 1848ko martxoaren 6a - Leningrad, Sobietar Batasuna, 1932ko maiatzaren 25a) errusiar emakume pediatra eta emakumeen eskubideen aldeko ekintzailea izan zen.

## Bizitza

Anna Xabanova lurjabe aberats baten alaba zen. Gaztetan, tsarrarekiko kritikoa zen talde erradikal bateko kide egin zen. Horregatik, 1865ean hura atxilotu zuten eta sei hilabete igaro zituen espetxean.
Xabanovak medikua izan nahi zuen, baina bere garaiko Errusian emakumeek ez zuten ikasteko aukerarik. Helsinkira joan zen bizitzera, baina 1873an Errusiara itzuli zen San Petersburgon emakumeentzako medikuntza-ikastaro berria hasi zenean.
Xabanova Medikuntza doktore bihurtu zen 1878an San Petersburgoko Emakumeentzako Goi Medikuntza Ikastaroetan graduatu ondoren. Errusian doktore bilakatu zen lehen emakumeetako bat izan zen. San Petersburgoko Oldenburg Haur Ospilean egin zuen lan.
Xabanovak Gaixotasun Kronikodun Haurrak Tratatzeko Elkartea sortu zuen eta haurrentzako klinikak ireki zituen Gattxinan (1882) eta Vindavan (1900).
Horrez gain Errusiar Emakumeen Elkarren Arteko Elkarte Filantropikoa (errusieraz: Русское женское взаимно-благотворительное общество) sortu zuen 1895ean. Xabanovak hainbat sari irabazi zituen bere lanagatik, horien arteean, Lan Sozialistaren Heroiari domina 1928an eta Ameriketako Estatu Batuetako Politika eta Gizarte Zientzien Akademiako kidetza 1929an.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). .
* Datuak: Q4767470
* Multimedia: Anna Shabanova / Q4767470
# Anna de Noailles

Anna de Noailles (Paris, Frantzia, 1876ko azaroaren 15a - ib., 1933ko apirilaren 30a) frantses idazlea izan zen.

## Biografia

Aita errumaniarra zuen eta ama greziarra, baina heziketa frantsesa izan zuen erabat. Olerkia eta eleberria idatzi zituen. Izadian inspiratutako joera erromantikoa nabarmena da Annaren lehenengo liburuetan. Azken liburuetan, ordea, gaztetasunaren amaiera, heriotza eta bakardadea dira gai nagusiak.
Idazlanak: olerki-liburuak: Le coeur innombrable (1901, "Bihotz zenbagaitza"), L´ombre des jours (1902, "Egunen itzala"), Les vivants et les morts (1913, "Bizidunak eta hilak"), L´honneur de souffrir (1927, "Sufritzeko ohorea"); eleberriak: La nouvelle espérance (1903, "Itxaropen berria"), Le visage émerveillé (1904, "Aurpegi miretsia"); autobiografia: Le livre de ma vie (1932, "Nire bizitzako liburua").

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q6050
* Multimedia: Anna de Noailles / Q6050
# Anna of the North

Anna Lotterud, izen artistikoa Anna of the North duena (Gjøvik, 1989ko ekainaren 8a) abeslari eta kantautore norvegiarra da. Elektropop estiloa jorratzen du eta ingelesez abesten du.

## Biografia

Anna Lotterud Gjøvik hirian jaio zen, Oslotik gertu iparraldera kokaturik dagoena. Diseinu grafiko ikasketak egin zituen eta Melbournera joan zen ikasketekin jarraitzera. Australian zegoela Brady Daniell-Smith musika ekoizle zeelandaberritarra ezaugutu zuen eta biek Anna of the North bikotea osatu zuten.
2014ko ekainean "Sway" singlea atera zuten eta arrakasta handia izan zuen interneten. 2016an "The Dreamer" eta "Baby" singleak atera zituen eta Kygo DJ norvegiarrarekin Europan zehar kontzertu bira egin zuen. Handik gutxira "Us" eta "Oslo" single berriak atera zituen.
2017 urteko maiatzean bere orain arteko disko luze bakarra argitaratu zuen, Lovers izena duena. Disko honetako singleak Someone eta Lovers izan ziren. Urte berean Tyler, The Creator rapero estatubatuarraren "Boredom" aeta "911/Mr. Lonely" abestietan hartu zuen parte. The Late Show with Stephen Colbert telesaioan azaldu zen Tyler, The Creatorrekin batera gonbidatu gisa.
2017an bertan bere abesti ezagunenen bertsio akustikoak atera zituen, Someone, Us, Sway eta Baby abestiak besteak beste. 2018an cover batzuk ere ezarri zituen interneten, Nothing Compares 2 U adibidez.
2019an "Leaning on myself" singlea atera zuen, Dream Girl izeneko disko berriaren aurrekari.

## Diskografia

* Lovers (2017)
* Dream Girl (2019)

## Erreferentziak

* 1 2 3 (Ingelesez) «Anna of the North» Interview Magazine 2017-07-24 (Noiz kontsultatua: 2019-02-12).
* 1 2 Txantiloi:En-UK Dunn, Francesca. (2016-08-18). «10 things you need to know about anna of the north» I-D (Noiz kontsultatua: 2019-02-12).
* ↑ (Ingelesez) Subscribe. «Anna of the North unveils debut single 'Sway'» DIY (Noiz kontsultatua: 2019-02-12).
* ↑ Txantiloi:En-UK Dunn, Francesca. (2016-08-18). «10 things you need to know about anna of the north» I-D (Noiz kontsultatua: 2019-02-12).
* ↑ (Ingelesez) «Anna of the North straddles mainstream and mysticism with “Us”» The Line of Best Fit (Noiz kontsultatua: 2019-02-12).
* ↑ (Ingelesez) «How Anna Of The North Made This Year’s Chillest Heartbreak Record» The FADER (Noiz kontsultatua: 2019-02-12).
* ↑ (Ingelesez) «Watch Tyler, The Creator Play “911” On The Piano With Steve Lacy And Anna Of The North» The FADER (Noiz kontsultatua: 2019-02-12).
* ↑ (Ingelesez) Anna of the North – Nothing Compares 2 U. (Noiz kontsultatua: 2019-02-12).
* ↑ «Escucha "Leaning On Myself", nuevo single de Anna of the North | Noticias» El Quinto Beatle 2019-02-07 (Noiz kontsultatua: 2019-02-12).
* Datuak: Q30325398
* Multimedia: Anna of the North / Q30325398
# Arostegieta

Arostegieta Dimako auzoa da. 2001ean 47 biztanle zituen. 2007ko urtarrilaren 1eko erroldaren arabera, auzoak 45 biztanle ditu.

## Demografia eta biztanleria

Arostegietako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 47 | 45 | 47 | 45 | 44 | 41 | 45 | 45 |

## Kanpo estekak

* Datuak: Q12254050
# Arothron hispidus

Arothron hispidus Tetraodontidoen familiako arrain biribil arantzaduna da. 50 cm inguru luze izaten da. Airea edo ura hartzen duenean puztu egiten da eta arantzak tente jartzen zaizkio. Bizkar eta uzki-hegala oso atzean eta elkarren parean ditu. Azala gris iluna du, orban txiki beltz edo zuri urdinekikoa. Itsaso epeletan bizi da. Arrain honen haragiak eta barrunbeek pozoia dute eta janez gero heriotza eragin dezakete.

## Banaketa

Espezie hau Agulhasko itsaslasterran aurki daiteke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-1-28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q954020
* Multimedia: Arothron hispidus / Q954020
* Espezieak: Arothron hispidus